67. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΦΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ.35884/4446 της 7/8 Δεκ. 1988  (ΦΕΚ Β΄ 882) Σύσταση Διοικητικού Τομέα και θέσης ειδικού Γραμματέα στο Ταχ/κό Ταμιευτήριο. Έχοντας υπόψη τις διατάξεις: α)Του άρθρ. 28 του Νόμ. 1558/1985 «Κυβέρνηση και Κυβερνητικά Όργανα». β)Της παρ. 1 του άρθρ. 11 του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών τοπικής αυτοδιοίκησης και άλλες διατάξεις (ΦΕΚ 37Α). γ)Την κοινή απόφαση του Πρωθυπουργού και του Υπουργού Οικονομικών αριθ. 6474/30.6.88 «Ανάθεση αρμοδιοτήτων στον Υφυπουργό Οικονομικών (ΦΕΚ 451/88 τ.Β΄)». δ)Την κοινή απόφαση του Πρωθυπουργού και του Υπουργού Μεταφορών και Επικοινωνιών αριθ. 18962/88, ανάθεση αρμοδιοτήτων Υπουργού Μεταφορών και Επικοινωνιών στον Υφ/πουργό Μεταφορών και Επικοινωνιών Ιωάννη Κουτσογιάννη. ε)Την ανάγκη εναρμόνισης και συντονισμού της λειτουργίας των υπηρεσιών του Ταχυδρομικού Ταμιευτηρίου, αποφασίζουμε: 1.Συγκροτούμε σε ενιαίο διοικητικό τομέα τις παρακάτω Διευθύνσεις του Ταχυδρομικού Ταμιευτηρίου, αυτοτελούς Δημοσίας Υπηρεσίας που διοικείται από Διοικητικό Συμβούλιο, εποπτεύεται και ελέγχεται από τον Υπουργό Μεταφορών και Επικοινωνιών: Δ/νση Αποταμίευσης    »     Δανείων    »     Οργάνωσης και Παραγωγικότητας    »     Πληροφορικής    »     Προσωπικού    »     Λογιστικού    »     Επιθεώρησης    »     Προμηθειών και Περιουσίας    »     Χρηματικού και Αξιών    »     Τεχνικών Υπηρεσιών (Αντί για τη σελ. 384,203(β) Σελ. 384,203(γ) Τεύχος 1288- Σελ. 7 49 Tαχυδρομικά Ταμιευτήρια 22.Δ.α.64-67 2.Συνιστούμε μία (1) θέση μετακλητού ειδικού γραμματέα με βαθμό Β΄ της Κατηγορίας Ειδικών Θέσεων, ο οποίος θα προΐσταται του Διοικητικού Τομέα της παρ. 1 της απόφασης αυτής. 